SINDIKAT novinara Hrvatske objavio je priopćenje u kojemu se najavljuje mogućnost generalnog štrajka u Hrvatskoj. Naime, gotovo 50 sindikalnih podružnica diljem zemlje potpisalo je podršku učiteljima te poručilo kako su spremni na sindikalne akcije podrške i štrajk solidarnosti. "Zajedno smo jači. Do ispunjenja zahtjeva!" poručuju.

Njihovo priopćenje prenosimo u cijelosti:

"Podrška prosvjetnim radnicima u štrajku!

Mi, dolje potpisani sindikati i sindikalne središnjice, podržavamo štrajk prosvjetnih radnika te izražavamo radničku solidarnost. U obrazovanje treba ulagati jer nam se obrazovanjem višestruko vraća sve što smo u njega uložili. Javni obrazovni sektor treba biti jedan od prioriteta ove države te ne pristajemo na daljnju diskriminaciju prosvjetnih radnika.

Smatramo da je pritisak koji se radi na profesore, učitelje i nastavnike neopravdan s obzirom na ozbiljnost njihove društvene funkcije učitelja i odgojitelja naše djece.

Pozivamo Vladu RH da pristupi pregovorima sa sindikatima u štrajku do postizanja obostrano prihvatljivog rješenja. U trenucima krize i mjera štednje prosvjetni sektor našao se među onima koji su najviše stegnuli remen.

Obećano je da će se sve oduzeto vratiti kada ekonomska situacija u zemlji bude bolja. Ovim putem podsjećamo Vladu na to obećanje te poručujemo prosvjetnim radnicima da nisu sami i da smo spremni i na sindikalne akcije podrške i štrajk solidarnosti. Zajedno smo jači. Do ispunjenja zahtjeva!

1. Sindikat javnih profesionalnih vatrogasnih postrojbi Hrvatske

2. Sindikat Nova Solidarnost

3. Samostalni sindikat zaposlenika studentskih centara Hrvatske

4. Sindikat obrazovanja medija i kulture

5. Carinski sindikat Hrvatske

6. Sindikat čistoća Zagreb

7. Sindikat željezničara Hrvatske

8. Sindikat novinara Hrvatske

9. Sindikat graditeljstva Hrvatske

10. Sindikat strojovođa Hrvatske

11. Savez samostalnih sindikata Hrvatske

12. Sindikat metalaca Hrvatske-Industrijski sindikat

13. Nezavisni hrvatski sindikati

14. Sindikat turizma i usluga Hrvatske

15. Samostalni sindikat Hrvatske

16. Sindikat pomoraca Hrvatske

17. Sindikat trgovine Hrvatske

18. Novi sindikat

19. Sindikat umirovljenika Hrvatske

20. Sindikat hrvatskih željezničara

21. Sindikat radnika aerodroma Zagreb

22. Nezavisnog sindikata zaposlenih u hrvatskom zdravstvenom osiguranju

Tekst se nastavlja ispod oglasa

23. Sindikat kabinskog osoblja zrakoplova

24. Sindikat pravosudne policije Hrvatske

25. Sindikat Istra, Kvarnera i Dalmacije

26. Nezavisni sindikat Zvečevo

27. Sindikat Zagrebačkog holdinga ZET Zagreb

28. Regionalni industrijski sindikat

29. Nezavisni sindikat Slobodna Dalmacija

30. Sindikat prometa i veza Hrvatske

31. Samostalni sindikat energetike, kemije i nemetala Hrvatske

32. Nezavisni sindikat »Socijalna pravda«

33. Samostalni sindikat uslužnih djelatnosti Hrvatske

34. Nezavisni sindikat radnika Čakovečki mlinovi

35. Hrvatski sindikat pošte

36. Sindikat grafičke i nakladničke djelatnosti Hrvatske

37. Sindikat tekstila obuće kože gume Hrvatske

38. Nezavisni cestarski sindikat

39. Nezavisni sindikat radnika u proizvodnji hrane i pića

40. Hrvatski sindikat šumarstva

41. Hrvatski sindikat telekomunikacija

42. Hrvatski sindikat hitne medicine

43. TEHNOS – strukovni sindikat radnika HEP-a

44. Sindikata zaposlenih u zaštitarskoj djelatnosti

45. Sindikat poljoprivrede, prehrambene industrije i vodoprivrede

46. Nezavisni sindikat carinika Hrvatske

47. Nezavisni sindikat “Solidarnost”

48. Hrvatski sindikat prometnih pilota

49. Nezavisni sindikat knjižničara Hrvatske"